ആഫ്രിക്കന് കരുത്തില് വോള്വ്സ്ബര്ഗിനെ തകര്ത്തു ആര്.ബി സാല്സ്ബര്ഗ് ലോക ഫുട്ബോളില് നിരന്തരം പുതിയ സൂപ്പര് താരങ്ങളെ നിര്മിച്ചു വിസ്മയം തീര്ക്കുന്ന ആര്.ബി സാല്സ്ബര്ഗിന്റെ അപരാജിത കുതിപ്പ് ചാമ്ബ്യന്സ് ലീഗിലും തുടരുന്നു. ഈ സീസണില് ഇത് വരെ പരാജയം എന്നത് ഓസ്ട്രിയന് ക്ലബ് അറിഞ്ഞിട്ടില്ല. ഗ്രൂപ്പ് ജിയിലെ മത്സരത്തില് ജര്മ്മന് ക്ലബ് വോള്വ്സ്ബര്ഗിനെ ഒന്നിനെതിരെ നാലു ഗോളുകള്ക്ക് ആണ് സാല്സ്ബര്ഗ് പരാജയപ്പെടുത്തിയത്. മത്സരത്തിലെ നാലു ഗോളുകളും നൈജീരിയന് താരങ്ങളോ, നൈജീരിയന് വംശജരോ ആണ് നേടിയത് എന്ന പ്രത്യേകതയും ഉണ്ടായിരുന്നു. മത്സരം തുടങ്ങി മൂന്നാം മിനിറ്റില് തന്നെ കരിം അദയെമിയിലൂടെ സാല്സ്ബര്ഗ് മുന്നിലെത്തി. പ്രത്യാക്രമണത്തില് നിക്കോളാസ് നല്കിയ പാസില് നിന്നായിരുന്നു അദയെമിയുടെ ഗോള്. എന്നാല് 15 മിനിറ്റില് മാക്സിമില്യന് അര്ണോള്ഡിന്റെ കോര്ണറിന് തല വച്ച ലൂക്കാസ് മെച്ച ജര്മ്മന് ടീമിന് സമനില ഗോള് സമ്മാനിച്ചു. തുടര്ന്ന് ഗോള് നേടാനായി ഓസ്ട്രിയന് ക്ലബ് നിരന്തരം ശ്രമിക്കുന്നത് ആണ് കാണാന് ആയത്. 65 മിനിറ്റില് ഒരു കോര്ണറില് നിന്നു ലഭിച്ച പന്ത് വലയിലാക്കി തന്റെ ആദ്യ ഗോള് നേടിയ നോഹ ഒകഫോര് സാല്സ്ബര്ഗിന് മത്സരത്തില് ഒരിക്കല് കൂടി മുന്തൂക്കം നല്കി. 77 മിനിറ്റില് വീണ്ടും ഒരു കോര്ണറില് ബെര്ണാഡോ നല്കിയ പന്തില് നിന്നു തന്റെ രണ്ടാം ഗോള് കണ്ടത്തിയ നോഹ ഒകഫോര് ഓസ്ട്രിയന് ടീമിന്റെ ജയം ഉറപ്പിക്കുക ആയിരുന്നു. ജയത്തോടെ ഗ്രൂപ്പ് ജിയില് സാല്സ്ബര്ഗ് ഒന്നാം സ്ഥാനത്ത് തുടരും.